3. juni 2019

I medfør af § 37 i forretningsorden for Inatsisartut fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. **Hvis vandsøerne bliver forurenede og der de fleste steder ikke forefindes rensningsudstyr, hvis man i så fald vil anskaffe det, hvad vil det så koste pr. by?**
2. **Såfremt der skal anlægges en vej forbi vandsøen, og hvis man vil forebygge de forureningskilder som Naalakkersuisut er bekymrede over, hvad er det i så fald som kommunen skal have anskaffet sig eller som bør færdiggøres? Jeg ønsker, at Naalakkersuisut selv skal udarbejde forslag til løsning af dette problem.**
3. **I andre lande hvor der er langt mere intensiv og svær trafik, kører bilerne klods op og ned ved siden af vandværkerne, hvad er da så anderledes herhjemme for at skulle give en tilladelse?**
4. **Hvad er det for ekskrementer der er tale om? Menneske- eller dyreekskrementer?**
5. **Hvordan er vandkvaliteteten i Sisimiut i dag?**
6. **Hvis det er blevet et problem, at udvikle vandværkerne i andre byer, hvilke tiltag har Naalakkersuisut da i tankerne for at få løst disse problemer?**

(Medlem af Inatsisartut Anders Olsen, Siumut)

**Begrundelse:**

Naalakkersuisut I har i sags.nr.2019-11914-imi som er en svarskrivelse skrevet, at langt de fleste vandværk i dag ikke kan rense forurenet vand som følge af benzin og oliespild, eller som følge af øgede menneskelige aktiviteter der forurener. Derfor ønsker jeg, at det renseudstyr der ikke forefindes bør anskaffes og, at man bør starte med at melde ud hvad det vil koste.

Endvidere skriver I i jeres svarskrivelse, at I afventer en ASN-redegørelse fra kommunerne. I den forbindelse vil jeg gerne have oplyst – hvis man skal indhente en tilladelse, hvilket værktøjer skal ansøger da stå inde med eller hvad skal være færdiggjort? Dette fordi at I ikke har besvaret 2019-11914 mit spørgsmål nr. 3, og at I kun afventer kommunens redegørelse. Da I er godkendende myndighed må I ligge inden med løsningsforslag.

I jeres svarskrivelse kommer i også ind på, at ekskrementer kan afgive mikrobakterier der forurener, hvilket ekskrementer er der her tale om?

Det er ikke en helt ubekendt faktor, at Sisimiut er en af de byer herhjemme ,der har flest snescootere og hundeslæder, og disse har i årevis kørt på vandsøen om vinteren, ligesom snescooterne også hver eneste dag om vinteren kører klods op ad vandsøen. Med den færdsel der er foregået i årevis kunne jeg godt tænke mig at få oplyst, hvilken vandkvalitet der i dag forefindes i Sisimiut?

I har selv dokumenteret, at vandværkerne i 1950´erne er blevet udvidede og i dag er en stopklods for byernes videreudvikling. Derfor er det passende at få oplyst, hvilke planer Naalakkersuisut har overvejet for at imødegå disse forhindringer?

Det er jo nu engang sådan, at vi ikke kan lave om på, at de interesser folk har i dag og de interesser der var engang for længe siden ikke er ens. Skal vi udvikle os, så må vi foretage de nødvendige tilpasninger.

Anders Olsen, Siumut